
讘注诇讬诇 诇注讬专 爪专讬讱 诇注住讜拽 讘诪讚讬讚讛 诪转谞讬转讬谉 讚诇讗 讻讬 讛讗讬 转谞讗 讚转谞讬讗 专讘讬 讗诇讬注讝专 讘谉 讬注拽讘 讗讜诪专 {讚讘专讬诐 讻讗-讘} 讜讬爪讗讜 讝拽谞讬讱 讜砖讜驻讟讬讱 讝拽谞讬讱 讝讜 住谞讛讚专讬谉 讜砖讜驻讟讬讱 讝讛 诪诇讱 讜讻讛谉 讙讚讜诇 诪诇讱 讚讻转讬讘 {诪砖诇讬 讻讟-讚} 诪诇讱 讘诪砖驻讟 讬注诪讬讚 讗专抓 讻讛谉 讙讚讜诇 讚讻转讬讘 {讚讘专讬诐 讬讝-讟} 讜讘讗转 讗诇 讛讻讛谞讬诐 讛诇讜讬诐 讜讗诇 讛砖讜驻讟 讗讬讘注讬讗 诇讛讜 专讘讬 讗诇讬注讝专 讘谉 讬注拽讘 讘讞讚讗 驻诇讬讙 讗讜 讘转专转讬 驻诇讬讙 讘诪诇讱 讜讻讛谉 讙讚讜诇 驻诇讬讙 讗讘诇 讘住谞讛讚专讬 讗讬 讻专' 讬讛讜讚讛 讗讬 讻专讘讬 砖诪注讜谉 讗讜 讚讬诇诪讗 讘住谞讛讚专讬 谞诪讬 驻诇讬讙 讚讗诪专 讻讜诇讛 住谞讛讚专讬 讘注讬谞谉 讗诪专 专讘 讬讜住祝 转''砖 诪爪讗谉 讗讘讬转 驻讙讬 讜讛诪专讛 注诇讬讛谉 讬讻讜诇 转讛讗 讛诪专讗转讜 讛诪专讗讛 转''诇 {讚讘专讬诐 讬讝-讞} 讜拽诪转 讜注诇讬转 讗诇 讛诪拽讜诐 诪诇诪讚 砖讛诪拽讜诐 讙讜专诐 讚谞驻讜拽 讻诪讛 讗讬诇讬诪讗 诪拽爪转谉 讚讬诇诪讗 讛谞讱 讚讗讬讻讗 讙讜讗讬 拽讬讬诪讬 讻讜讜转讬讛 讗诇讗 驻砖讬讟讗 讚谞驻讜拽 讻讜诇讛讜 诇诪讗讬 讗讬诇讬诪讗 诇讚讘专 讛专砖讜转 诪讬 诪爪讜 谞驻拽讬 讜讛讻转讬讘 {砖讬专 讛砖讬专讬诐 讝-讙} 砖专专讱 讗讙谉 讛住讛专 讗诇 讬讞住专 讛诪讝讙 讗诇讗 驻砖讬讟讗 诇讚讘专 诪爪讜讛 讛讬讻讬 讚诪讬 诇讗讜 诇诪讚讬讚转 注讙诇讛 讜专讘讬 讗诇讬注讝专 讘谉 讬注拽讘 讛讬讗 讚讗诪专 讻讜诇讬 住谞讛讚专讬 讘注讬谞谉 讗诪专 诇讬讛 讗讘讬讬 诇讗 讻讙讜谉 砖讬爪讗讜 诇讛讜住讬祝 注诇 讛注讬专 讜注诇 讛注讝专讜转 讻讚转谞谉 讗讬谉 诪讜住讬驻讬谉 注诇 讛注讬专 讜注诇 讛注讝专讜转 讗诇讗 讘讘讬转 讚讬谉 砖诇 砖讘注讬诐 讜讗讞讚 转谞讬讗 讻讜讜转讬讛 讚专讘 讬讜住祝 诪爪讗谉 讗讘讬转 驻讗讙讬 讜讛诪专讛 注诇讬讛谉 讻讙讜谉 砖讬爪讗讜 诇诪讚讬讚转 注讙诇讛 讜诇讛讜住讬祝 注诇 讛注讬专 讜注诇 讛注讝专讜转 讬讻讜诇 砖转讛讗 讛诪专讗转讜 讛诪专讗讛 转''诇 讜拽诪转 讜注诇讬转 讗诇 讛诪拽讜诐 诪诇诪讚 砖讛诪拽讜诐 讙讜专诐: 谞讟注 专讘注讬 讜诪注砖专 砖谞讬 砖讗讬谉 讚诪讬讜 讬讚讜注讬谉 讘砖诇砖讛: 转谞讜 专讘谞谉 讗讬讝讛讜 诪注砖专 砖谞讬 砖讗讬谉 讚诪讬讜 讬讚讜注讬谉 驻讬专讜转 砖讛专拽讬讘讜 讜讬讬谉 砖讛拽专讬诐 讜诪注讜转 砖讛讞诇讬讚讜 转谞讜 专讘谞谉 诪注砖专 砖谞讬 砖讗讬谉 讚诪讬讜 讬讚讜注讬谉 驻讜讚讬谉 讗讜转讜 讘砖诇砖讛 诇拽讜讞讜转 讗讘诇 诇讗 讘砖诇砖讛 砖讗讬谉 诇拽讜讞讜转 讗驻讬诇讜 谞讻专讬 讗讞讚 诪讛谉 讗驻讬诇讜 讗讞讚 诪讛诐 讘注诇讬诐 讘注讬 专讘讬 讬专诪讬讛 砖诇砖讛 讜诪讟讬诇讬谉 诇转讜讱 讻讬住 讗讞讚 诪讛讜 转讗 砖诪注 讗讬砖 讜砖转讬 谞砖讬讜 驻讜讚讬谉 诪注砖专 砖谞讬 砖讗讬谉 讚诪讬讜 讬讚讜注讬谉 讚讬诇诪讗 讻讙讜谉 专讘 驻驻讗 讜讘转 讗讘讗 住讜专讗讛: 讛讛拽讚砖讜转 讘砖诇砖讛: 诪转谞讬转讬谉 讚诇讗 讻讬 讛讗讬 转谞讗 讚转谞讬讗 专' 讗诇讬注讝专 讘谉 讬注拽讘 讗讜诪专 讗驻讬诇讜 爪讬谞讜专讗 砖诇 讛拽讚砖 爪专讬讻讛 注砖专讛 讘谞讬 讗讚诐 诇驻讚讜转讛 讗''诇 专讘 驻驻讗 诇讗讘讬讬 讘砖诇诪讗 诇专讘讬 讗诇讬注讝专 讘谉 讬注拽讘 讚讗诪专 讻砖诪讜讗诇 讚讗诪专 砖诪讜讗诇 注砖专讛 讻讛谞讬诐 讻转讜讘讬谉 讘驻专砖讛 讗诇讗 诇专讘谞谉 砖诇砖讛 诪谞讗 诇讛讜 讜讻讬 转讬诪讗 讚讻转讬讘 讘讛讜 砖诇砖讛 拽专拽注讜转 讚讻转讬讘 讘讛讜 讗专讘注讛 转讬住讙讬 讘讗专讘注讛 讜讻讬 转讬诪讗 讛讻讬 谞诪讬 讗诇诪讛 转谞谉 讛拽专拽注讜转 转砖注讛 讜讻讛谉 讗诇讗 诪讗讬 讚诪砖诇诪讬 讘讛讜 注砖专讛 讛拽讚砖讜转 讚诪砖诇诪讬 讘讛讜 砖讬转讗 诇讬讘注讜 砖讬转讗 拽砖讬讗: 讛注专讻讬谉 讻讜': 诪讗讬 注专讻讬谉 讛诪讟诇讟诇讬谉 讗''专 讙讬讚诇 讗诪专 专讘 讘讗讜诪专 注专讱 讻诇讬 讝讛 注诇讬 讚讗''专 讙讬讚诇 讗诪专 专讘

讘注诇讬诇 诇注讬专. 讘诪驻讜专住诐 诇讻诇 砖拽专讜讘 讛讜讗 诇注讬专 讝讜 诪讻诇 注讬讬专讜转: 讘讬转 驻讙讬. 诪拽讜诐 诇驻谞讬诐 诪谉 讞讜诪转 讛注讬专 讜谞讚讜谉 讻讬专讜砖诇讬诐 诇讻诇 讚讘专讬讜: 诪爪讗谉. 讝拽谉 诪诪专讗 诇住谞讛讚专讬谉 讞讜抓 诇诇砖讻转 讛讙讝讬转 砖讛讬转讛 讘讛专 讛讘讬转: 讬讻讜诇 转讛讗 讛诪专讗转讜 讛诪专讗讛. 诇讬讚讜谉 讘讞谞拽: 讗讬诇讬诪讗. 讚谞驻讜拽 诪拽爪转谉 讜讛讜专讜 讗讜转谉 砖讘讞讜抓 讜讛诪专讛 注诇 讚讘专讬讛诐 诪讗讬 讗讬专讬讗 诪拽讜诐 讙讜专诐 转讬驻讜拽 诇讬 讚驻讟讜专 诪砖讜诐 讚讬诇诪讗 讛谞讱 讚讘诇讬砖讻讛 讻讜讜转讬讛 住讘讬专讗 诇讛讜: 砖专专讱 讗讙谉 讛住讛专. 讻转讬讘 讜讚专砖讬谞谉 讘讗讞讚 讚讬谞讬 诪诪讜谞讜转 (讚' 诇讝.) 讗诇 讬讞住专 讛诪讝讙 讗诐 谞爪专讱 讗讞讚 诪讛谉 诇爪讗转 讗诐 讬砖 砖诐 注砖专讬诐 讜砖诇砖讛 讻谞讙讚 住谞讛讚专讬 拽讟谞讛 讬讜爪讗 讜讗诐 诇讗讜 讗讬谞讜 讬讜爪讗: 注诇 讛注讬专. 注诇 讬专讜砖诇讬诐 讜爪专讬讱 诇拽讚砖 讛转讜住驻转 讘砖转讬 转讜讚讜转 讜讘砖讬专 讻讚讗诪专讬谞谉 讘砖讘讜注讜转 (讚' 讬讚.): 讛拽专讬诐. 讛讞诪讬抓: 讛讞诇讬讚讜. 讚专讜讬讬诇''讗 讘诇注''讝: 诇拽讜讞讜转. 住讜讞专讬诐 讘拽讬讗讬诐 讘砖讜诪讗: 讘转 讗讘讗 住讜专讗讛. 讗砖转 专讘 驻驻讗 讻讚讗诪专 讘讻转讜讘讜转 驻' 讗诇讜 谞注专讜转 (讚' 诇讟.) 讗诪专 专讘 驻驻讗 讗诪专讛 诇讬 讘转 讗讘讗 住讜专讗讛 讻讜' 讜讛讬转讛 注讜砖讛 诇注爪诪讛: 爪讬谞讜专讗. 诪讝诇讙 拽讟谉 砖讟讜讬谉 讘讜 讝讛讘: 讻砖诪讜讗诇. 诇拽诪谉 讘砖诪注转讬谉: 注砖专讛 讻讛谞讬诐 讻转讜讘讬谉. 讘驻讚讬讜谉 讛拽讚讬砖讜转 砖诇砖讛 讘驻专砖转 注专讻讬谉 砖讛讬讗 专讗砖讜谞讛 讜砖诇砖讛 讘驻讚讬讜谉 讘讛诪讛 讜讗专讘注讛 讘拽专拽注讜转: 讗讬诇讬诪讗 诪砖讜诐 讚讻转讬讘 讘讛讜. 砖诇砖讛 讻讛谞讬诐 讘驻讚讬讜谉 讘讛诪讛 讚讛讬讬谞讜 驻讚讬讜谉 讛拽讚砖 讜讛讜讗 讛讚讬谉 诇砖讗专 讛拽讚砖讜转: 转住讙讬 讘讗专讘注 讗诇诪讛 转谞谉 讛拽专拽注讜转 转砖注讛 讜讻讛谉. 讗诇讗 诪砖讜诐 讛讻讬 讘注讬 拽专拽注讜转 注砖专讛 诪砖讜诐 讚驻专砖讛 讗讞专讜谞讛 讛讬讗 讜讻讚砖诇讬诐 驻专砖转 讛拽专拽注讜转 讻讘专 谞砖诇诪讜 讬' 讻讛谞讬诐 讜转诇诪讚 转讞转讜谞讛 诪注诇讬讜谞讛 诇讻讛谉 转讛讬讛 讗讞讜讝转讜 诇讗 诪诪谞讬讬谞讬谉 讚诇讗讜 讘砖讜诪讗 讻转讘 讗诇讗 讜讛注专讬讻讜 讛讻讛谉 讻注专讻讱 讛讻讛谉 讜讞砖讘 诇讜 讛讻讛谉 讜讻讬讜爪讗 讘讛谉: 讛拽讚砖讜转. 讚讛讬讬谞讜 驻讚讬讜谉 讘讛诪讛 讟诪讗讛 砖讛讬讗 讗诪爪注讬转 讜诪砖诇诪讬 讘讛 砖讬转讗 讻讛谞讬诐 讚讛讗 讗讬讻转讬讘讗 诇讛 驻专砖转 注专讻讬谉 讙讘讛 谞讬讘注讬 砖讬转讗: 注专讱. 诇讗 砖讬讬讱 讙讘讬 讻诇讬诐 讗诇讗 讘讗讚诐 讜谞讜转谉 诇驻讬 砖谞讬讜 讻诪讜 砖讻转讜讘 讘驻专砖讛:

诪转谞讬' 讚诇讗 讻讬 讛讗讬 转谞讗. 转讬诪讛 讗讬 诪砖讜诐 讚诪转谞讬' 诇讗 讞砖讬讘讗 诪诇讱 讜讻讛谉 讙讚讜诇 讛''谞 讗砖讻讞谉 讙讘讬 讗讬谉 诪讜住讬驻讬谉 注诇 讛注讬专 讚讘注讬谞谉 诪诇讱 讜谞砖讬讗 讜讗讜专讬诐 讜转讜诪讬诐 讜讘' 转讜讚讜转 讜砖讬专 讻讚转谞谉 讘驻''讘 讚砖讘讜注讜转 (讚祝 讬讚.) 讜讻谉 讙讘讬 诪讜爪讬讗讬谉 诇诪诇讞诪转 讛专砖讜转 讚讘注讬谞谉 诪诇讱 讜诪砖讜讞 诪诇讞诪讛 讻讚讗诪专 讘讙诪' (讚祝 讟讝.) 讜讬''诇 讚讘讻诇 讛谞讛讜 诇讗 讞砖讬讘 讻讜诇讛讜 诪讬诇讬 讗诇讗 砖讘注讬诐 讜讗' 诇讞讜讚讬讬讛讜 讗讘诇 讛讻讗 讚住讙讬 讘讙' 讗讜 讘讛' 讗诐 讗讬转讗 讚爪专讬讱 诪诇讱 讜讻讛谉 讙讚讜诇 讛讜讛 诇讬讛 诇诪讬转谞讬 讘讛讚讬讗: 诪诇诪讚 砖讛诪拽讜诐 讙讜专诐. 讜讗注''讙 讚讘诪注砖专 砖谞讬 讻转讬讘 谞诪讬 诪拽讜诐 讜诪注砖专 砖谞讬 谞讗讻诇 讘讻诇 讛注讬专 讛讻讗 讙讘讬 住谞讛讚专讬谉 诇讗 诪拽专讬 诪拽讜诐 讗诇讗 诇砖讻转 讛讙讝讬转 住诪讜讱 诇诪讞谞讛 砖讻讬谞讛 讻讚讗诪专 讘讗讬讝讛讜 诪拽讜诪谉 (讝讘讞讬诐 讚祝 谞讚:) 讙诪讬专讬 讚住谞讛讚专讬谉 讘讞诇拽讜 砖诇 讬讛讜讚讛 讜砖讻讬谞讛 讘讞诇拽 讘谞讬诪讬谉 讗讘诇 讘讬转 驻讙讬 讗注''讙 讚讚讬谞讜 讻讬专讜砖诇讬' 讻讚讗诪专 讘讛砖讜讻专 讗转 讛驻讜注诇讬诐 (讘''诪 讚祝 爪.) 讜讛讗 讘注讬 讞讜诪讛 讻讙讜谉 讚讚砖讜 诇驻谞讬诐 诪讞讜诪转 讘讬转 驻讙讬 讜讘驻专拽 讛转讜讚讛 (诪谞讞讜转 讚祝 注讞:) 讗诪专讬谞谉 讛砖讜讞讟 讗转 讛转讜讚讛 讜诇讞诪讛 讞讜抓 诇讘讬转 驻讙讬 诇讗 拽讚砖 讗转 讛诇讞诐 讜诇讗讜 讚讜讜拽讗 讗讘讬转 驻讙讬 讗诇讗 讗驻讬' 讘讬专讜砖诇讬诐 讗讬谉 砖诐 诪拽讜诪讜 讜讻讚讗诪专 讘驻''拽 讚砖讘转 (讚祝: 讟讜.) 诪' 砖谞讛 拽讜讚诐 砖讞专讘 讛讘讬转 讙诇转讛 住谞讛讚专讬谉 讜讬砖讘讛 诇讛 讘讞谞讜转 讜诪驻专砖 讛转诐 砖诇讗 讚谞讜 讚讬谞讬 谞驻砖讜转 讜讗诪专讬谞谉 讘驻专拽 讘转专讗 讚专讗砖 讛砖谞讛 (讚祝 诇讗.) 注砖专 讙诇讬讜转 讙诇转讛 住谞讛讚专讬谉 诪诇砖讻转 讛讙讝讬转 诇讞谞讜转 讜诪讞谞讜转 诇讬专讜砖诇讬诐: 讗讬诇讬诪讗 诇讚讘专 讛专砖讜转 诪讬 谞驻拽讬. 讜讗讞专 转诪讬讚 砖诇 讘讬谉 讛注专讘讬诐 砖讛讬讜 讛讜诇讻讬谉 诇讘讬转诐 讻讚讗诪专讬' 讘讛谞讞谞拽讬谉 (诇拽诪谉 驻讞:) 讛讬讛 讛讜诇讱 讻诇 讗讞讚 讜讗讞讚 诇讘讚讜 讜诇讗 诪转专诪讬 砖讬诪爪讗讜 讻讜诇谉 讘讬讞讚: 讗诇 讬讞住专 讛诪讝讙. 讻讚讗诪专 砖讗诐 讛讜爪专讱 讗讞讚 诪讛谉 诇爪讗转 讗诐 讬砖 讘讛 讻''讙 讬讜爪讗 讜讗诐 诇讗讜 讗讬谞讜 讬讜爪讗 讜讛讬讬谞讜 讻诪讝讬讙讛 讚注诇 讞讚 转专讬 讜讗注''讙 讚住转诐 诪讝讬讙讛 注诇 讞讚 转诇转 讻讚讗诪专讬谞谉 讘专讬砖 讛诪讜爪讬讗 讬讬谉 (砖讘转 讚祝 注讝. 讜砖诐) 讛讬讬谞讜 讚讜讜拽讗 专讘讗 砖讛讬讛 专讙讬诇 诇诪讝讜讙 讻谉 砖讛讜讗 讻诪砖驻讟 讛诪讝讬讙讛 注诇 讞讚 转诇转 讗讘诇 砖讗专 讘谞讬 讗讚诐 讛讗讜讛讘讬谉 讬讬谉 讞讝拽 讗讬谉 诪讜讝讙讬谉 讗诇讗 注诇 讞讚 转专讬 讻讚诪砖诪注 讘砖讬诇讛讬 讛讝讛讘 (讘''诪 讚祝 住. 讜砖诐) 砖讛讬转讛 诪讝讬讙转讜 诪砖讜谞讛 讚讗诪专 专讘讗 诪讝讬讙讛 讚讬讚讬 诪讬讚注 讬讚讬注 讜讗诪专 谞诪讬 讘讻讬爪讚 诪注讘专讬谉 (注讬专讜讘讬谉 讚祝 谞讚.) 讚诪讬讗 讛讗讬 诪讝讬讙讛 诇诪讝讬讙讛 讚专讘讗 讘专讬讛 讚专讘 讬讜住祝 讘专 讞诪讗 讜讬''诪 讗诇 讬讞住专 讛诪讝讙 砖诇讗 讬讞住专 讘讙讬诪讟专讬讗 诪讝''讙 砖讛讜讗 讞诪砖讬诐 讗讘诇 讗讬 讞住专 诪''讟 讗讬谉 诇讞讜砖 讚诪砖转讬讬专讬 讻''讘 讜讗讬谉 讘''讚 砖拽讜诇 讜诪讜住讬驻讬谉 注诇讬讛诐 讗讞讚 讛专讬 讻讗谉 讻''讙: 谞讟注 专讘注讬 讜诪注砖专 砖谞讬 讻讜' 砖讗讬谉 讚诪讬讜 讬讚讜注讬谉 讻讜'. 诇讗 拽讗讬 讗谞讟注 专讘注讬 讜讻谉 诪讜讻讞 讘讙诪专讗 讚拽转谞讬 讘讘专讬讬转讗 讗讬讝讛讜 诪注砖专 砖谞讬 砖讗讬谉 讚诪讬讜 讬讚讜注讬谉 讗讘诇 专讘注讬 诇讗 拽转谞讬 讜讛讬讬谞讜 讟注诪讗 诪转讜讱 砖讗讚诐 诇讛讜讟 诇讗讻讜诇 驻讬专讜转 谞讟讬注讛 讝讜 讞讬讬砖讬谞谉 讗驻讬' 讘讚诪讬讜 讬讚讜注讬谉 讜诪讬讛讜 讘讝诪谉 讛讝讛 砖讗讬谉 诪讞诇诇讬谉 讘砖讜讬讬谉 诇讗 讘注讬 砖诇砖讛: 讘砖诇砖讛 诇拽讜讞讜转. 讬砖 诪驻专砖讬诐 砖专讜爪讬谉 诇拽谞讜转讜 讜讬拽讞 诪讬 砖讬转谉 讬讜转专 讜驻讬' 讛拽讜谞讟专住 注讬拽专 讚讗讬砖 讜砖转讬 谞砖讬讜 讛讬讻讬 讚诪讬 讜讚讜讞拽 诇讜诪专 讚谞转谞讜 诇讛 注诇 诪谞转 砖讗讬谉 诇讘注诇讛 专砖讜转 讘讛: 爪讬谞讜专讗 砖诇 讛拽讚砖. 驻讬专砖 讘拽讜谞讟专住 砖讟讜讬谉 讘讛 讝讛讘 讜讛讜讛 讻讬 讛讛讬讗 讚讻诇讬诐 (驻''讟 诪''讜) 讚转谞谉 讻讜砖 砖讘诇注 讗转 讛爪讬谞讜专讗 讜诪诇诪讚 砖讘诇注 讗转 讛讚专讘谉 讻讜砖 讛讜讗 讛驻诇讱 砖讛谞砖讬诐 讟讜讜转 讘讜 讜注讜讚 讗讬讻讗 爪讬谞讜专讗 讗讞专 讚讗诪专讬谞谉 砖讬诇讛讬 专' 注拽讬讘讗 (砖讘转 爪.) 讜讘驻' 讘转专讗 [讚诪谞讞讜转] (讚祝 拽讝.) 讚诪讞讟讟讬谉 讘讛 讗转 讛驻转讬诇讜转 讜诪拽谞讞讬谉 讘讛 讗转 讛谞专讜转 讜注讜讚 讬砖 爪讬谞讜专讗 讗讞专 讚讗诪专 讘驻''拽 讚讬讜诪讗 (讚祝 讬讘.) 讻讛谉 讙讚讜诇 诇讜讘砖 讜诪讛驻讱 讘爪讬谞讜专讗 诪砖诪注 砖讛讬讬谞讜 诪讝诇讙 砖诪讛驻讱 讘讜 讗讬讘专讬 转诪讬讚 讜专讘讬谞讜 讞谞谞讗诇 驻讬专砖 爪讬谞讜专讗 注爪讬 谞讜专讗:

专讘讬谞讜 讞谞谞讗诇

诪转谞讬转讬谉 讚诇讗 讻专' 讗诇讬注讝专 讘谉 讬注拽讘 讚讘注讬 住谞讛讚专讬谉 讜诪诇讱 讜讻讛谉 讙讚讜诇 讜诪讬讘注讬讗 诇谉 讻讜诇讬讛 住谞讛讚专讬谉 讘注讬 讗讜 讗驻讬诇讜 诪拽爪转谉 讜讗转讬谞谉 诇诪驻砖讟讗 诪讛讗 讚转谞讬 诪爪讗谉 讝拽谉 诪诪专讗 诇住谞讛讚专讬谉 讘讘讬转 驻讗讙讬 诪拽讜诐 谞拽专讗 讘讬转 驻讙讬 讜讛讜讗 讞讜抓 诇讬专讜砖诇讬诐 讜讛诪专讛 注诇讬讛谉 讬讻讜诇 转讛讗 讛诪专讗转讜 讛诪专讗讛 转"诇 讜拽诪转 讜注诇讬转 讗诇 讛诪拽讜诐 诪诇诪讚 砖讛诪拽讜诐 讙讜专诐 诪讗讬 诇讗讜 讚谞驻拽讬 讻讜诇讬讛 住谞讛讚专讬谉 诇诪讚讬讚转 讛注讙诇讛 讻专' 讗诇讬注讝专. 讜讚讞讬谞谉 诇讗 谞驻拽讬 讗诇讗 诇讛讜住讬祝 注诇 讛注讬专 讜注诇 讛注讝专讜转. 讻讚转谞谉 讘砖讘讜注讜' [驻专拽 讘'] 讗讬谉 诪讜住讬驻讬谉 注诇 讛注讬专 讜注诇 讛注讝专讜转 讗诇讗 讘讘"讚 砖诇 砖讘注讬诐 讜讗讞讚. 转谞讬讗 讘讛讚讬讗 诪爪讗谉 讗讘讬转 驻讗讙讬 讻讙讜谉 砖讬爪讗讜 诇讛讜住讬祝 注诇 讛注讬专 讜注诇 讛注讝专讜转 讜讛诪专讛 注诇讬讛谉 讬讻讜诇 转讛讗 讛诪专讗转讜 讛诪专讗讛 转"诇 讗诇 讛诪拽讜诐 诪诇诪讚 砖讛诪拽讜诐 讙讜专诐:



讞诇讬爪讛 讜诪讬讗讜谞讬谉 讘讙' 讜讻谉 讛诇讻转讗 讜讛讗讬 讚讗爪专讬讻讜讛讜 讞诇讬爪讛 讘讛' 诇驻专住讜诪讬 诪诇转讗:



谞讟注 专讘注讬 讜诪注砖专 砖谞讬 (砖诇讜) 砖讗讬谉 讚诪讬讜 讬讚讜注讬诐 讘讙':



转"专 讗讬讝讛讜 诪注砖专 砖谞讬 砖讗讬谉 讚诪讬讜 讬讚讜注讬诐 驻讬专讜转 砖讛专拽讬讘讜 讜讬讬谉 砖讛讞诪讬抓 讜诪注讜转 砖讛讞诇讬讚讜 讻讙讜谉 讝讛 驻讜讚讬谉 讗讜转讜 讘讙' 诇拽讜讞讜转 讜讗驻讬诇讜 讗讞讚 诪讛谉 谞讻专讬 讜讗驻讬诇讜 讗讞讚 诪讛谉 讘注诇讬诐 讗讘诇 诇讗 讘讙' 砖讗讬谞谉 诇拽讜讞讜转 砖"诪 讚讻诇 诇讙讘讬 砖讜诪讗 诇拽讜讞讜转 讘注讬谞谉 讛讗 讚讘注讬 专' 讬专诪讬讛 讙' 诪讟讬诇讬谉 讘转讜讱 讻讬住 讗讞讚. 驻讬' 讻讙讜谉 讙' 砖讜转驻讬诐 诪讗讬. 转"砖 讗讬砖 讜砖转讬 谞砖讬讜 驻讜讚讬谉 诪注砖专 砖谞讬 砖讗讬谉 讚诪讬讜 讬讚讜注讬谉 砖"诪 讗驻讬诇讜 讙' 诪讟讬诇讬谉 诇转讜讱 讻讬住 讗讞讚 砖驻讬专 讚诪讬 讜讚讞讬' 讜讚诇诪讗 讻讙讜谉 专讘 驻驻讗 讜讘转 讗讘讗 砖讗讬谉 诇讛谉 讘诪诪讜谉 谞砖讬讛谉 驻砖讬讟讜转 讬讚 讜诇讗 讗讬驻砖讬讟讗 讘讛讚讬讗:



讛拽讚讬砖讜转 讘讙'. 驻讬专讜砖 讛诪拽讚讬砖 诪讟诇讟诇讬谉 谞驻讚讬谉 讘讙' 讜讚诇讗 讻专' 讗诇讬注讝专 讘谉 讬注拽讘 讚讗诪专 讗驻讬诇讜 爪讬谞讜专讗 砖诇 讛拽讚砖 讗讬谞讛 谞驻讚讬转 讗诇讗 讘注砖专讛 讘谞讬 讗讚诐 讻砖诪讜讗诇 讚讗诪专 注砖专讛 讻讛谞讬诐 讻转讜讘讬谉 讘驻专砖讛 讜讗诇讜 讛谉 讙' 讘注专讻讬 讗讚诐 讜讙' 讘诪拽讚讬砖 讘讛诪讛 讟诪讗讛 讗讜 讟讛讜专讛 讜讚' 讘诪拽讚讬砖 讘讬转 讗讜 砖讚讛 讜讗诪专讬谞谉 讗诇讬讘讗 讚转谞讗 拽诪讗 讙' 诪谞讗 诇讬讛 讗讬 谞讬诪讗 诪砖讜诐 讚讻转讬讘 讘诪拽讚讬砖 讘讛诪讜转 讙' 讻讛谞讬诐 讜讻诇 讛诪讟诇讟诇讬谉 讻讬讜爪讗 讘讛谉. 讗讬 讛讻讬 拽专拽注讜转 讚诇讗 讻转讬讘 讘讛讜 讗诇讗 讚' 讻讛谞讬诐 转住讙讬 诇讛讜 讚讬讛讬讜 谞驻讚讬谉 讘讚' 讗诇诪讛 转谞谉 讛拽专拽注讜转 讗讬谉 谞驻讚讬谉 讗诇讗 讘注砖专讛 讗诇讗 诪讗讬 讟注诪讗 爪专讬讻讬谉 注砖专讛 讚诪砖诇诪讬 讘讛讜 注砖专讛 讚讻转讬讘讬 讙' 讘注专讻讬 讗讚诐 讜讙' 讘诪拽讚讬砖 讘讛诪讛. 讜讚' 讘诪拽讚讬砖 讘讬转 讗讜 砖讚讛 谞诪爪讗 诪谞讬谉 注砖专讛 讻讛谞讬诐 诪砖诇讬诐





讛诪讗讬专讬

注专讬驻转 注讙诇讛 砖讛讝讻专谞讜 注谞讬谞讛 讛讜讗 砖讻砖讛讬讛 讛专讜讙 谞诪爪讗 讘讗专抓 讜诇讗 谞讜讚注 诪讬 讛专讙讜 讗讬谉 诪讝讬讝讬谉 讗讜转讜 诪诪拽讜诪讜 讜讬讜爪讗讬谉 讝拽谞讬诐 诪讘讬转 讚讬谉 讛讙讚讜诇 砖讘讬专讜砖诇讬诐 讛谉 砖诇砖讛 诇讚注转 讛驻讜住拽讬诐 讻专' 砖诪注讜谉 讛谉 讞诪砖讛 诇讚注转 讙讚讜诇讬 讛诪讞讘专讬诐 讜讻砖讟转 转诇诪讜讚 讛诪注专讘 讜诪讜讚讚讬诐 诪诪谞讜 讗诇 讛注专讬诐 砖住讘讬讘讜转讬讜 讜讗讞专 砖谞讜讚注 诇讛诐 讗讬讝讜 拽专讜讘讛 拽讜讘专讬谉 讗转 讛讛专讜讙 讘诪拽讜诪讜 讜讝拽谞讬诐 讗诇讜 讞讜讝专讬谉 讜讝拽谞讬 讗讜转讛 讛注讬专 诪讘讬讗讬谉 注讙诇讛 讜注讜砖讬谉 讘讛 讻讚讬谉 讛讗诪讜专 讘转讜专讛 讜讻诪讜 砖讛转讘讗专 讘诪拽讜诪讜 讜讗讬谉 讘讬转 讚讬谉 讛讙讚讜诇 讬讻讜诇讬谉 诇砖诇讜讞 讗讞专讬诐 讘诪拽讜诪谉 诇诪讚讬讚讛 讝讜 讗诇讗 讛谉 注爪诪谉 讬讜爪讗讬谉 讜讗驻讬诇讜 谞诪爪讗 讘注诇讬诇 专"诇 讘诪拽讜诐 讛诪驻讜专住诐 砖注讬专 讝讜 拽专讜讘讛 诇讞诇诇 讬讜转专 诪砖讗专 注讬讬专讜转 诪讜讚讚讬谉 砖诪爪讜讛 诇注住讜拽 讘诪讚讬讚讛 砖诪讗 诪转讜讱 讛诪讬讬转诐 讬讘讗 诇讛诐 讗讬讝讜 讗诪转诇讗 讗讜 讗讬讝讛 注讚讜转 注讚 砖讬讙讬注讜 诇讗诪转转 讛注谞讬谉 讜讗讬谉 诪诇讱 讜讻讛谉 讙讚讜诇 讬讜爪讗讬诐 诇诪讚讬讚讛 讝讜 讜诇讗 讻诇 讛住谞讛讚专讬谉 讗诇讗 砖诇砖讛 讗讜 讞诪砖讛 注诇 讛讚专讱 砖讘讗专谞讜:



讝拽谉 诪诪专讗 讛讗诪讜专 讘转讜专讛 讛讜讗 讞讻诐 讛谞住诪讱 砖讞诇拽 注诐 讘讬转 讚讬谉 讛讙讚讜诇 讘讛讜专讗讛 讜诇讗 讞讝专 诇讚讘专讬讛诐 讜诇讗 注讜讚 讗诇讗 砖讛讜专讛 诇注砖讜转 讻讚讘专讬讜 讻诪讜 砖讬转讘讗专 讚讬谞讜 讘诪住讻转讗 讝讜 讜讗诐 诪爪讗谉 讞讜抓 诇诪拽讜诪谉 讻讙讜谉 砖讬爪讗讜 诇讛讜住讬祝 注诇 讛注讬专 讜注诇 讛注讝专讜转 砖讗讬谉 诪讜住讬驻讬谉 讘讛诐 讗诇讗 讘住谞讛讚专讬谉 砖诇 砖讘注讬诐 讜讗讞讚 讻诪讜 砖讬转讘讗专 讜讛诪专讛 注诇讬讛诐 砖诐 驻讟讜专 砖谞讗诪专 讜拽诪转 讜注诇讬转 诪诇诪讚 砖讛诪拽讜诐 讙讜专诐 讜讗驻讬诇讜 诪爪讗诐 讘诪拽讜诐 讛谞拽专讗 讘讬转 驻讗讙讬 讗注"驻 砖讛讬讛 诇驻谞讬诐 诪谉 讛讞讜诪讛 讜谞讚讜谉 讻讬专讜砖诇讬诐 注爪诪讛 诇讻诇 讚讘专 讗讬谉 讝讛 讻诇讜诐 砖讗讬谉 讚谞讬谉 讗诇讗 讘诪拽讜诪诐 讘诇砖讻转 讛讙讝讬转:



住谞讛讚专讬谉 专"诇 讘讬转 讚讬谉 讛讙讚讜诇 砖诇 砖讘注讬诐 讜讗讞讚 讗讬谉 讬讜爪讗讬谉 讻诇诐 诪诪拽讜诪诐 讗诇讗 诇讚讘专讬诐 讛爪专讬讻讬诐 诇讬注砖讜转 注诇 讬讚诐 讻讙讜谉 转讜住驻转 讛注讬专 讜讛注讝专讜转 讜讚讜诪讬讛诐 注诇 讛讚专讱 砖讬转讘讗专 讗讘诇 诇讚讘专 讛专砖讜转 讗讬谉 讬讜爪讗讬谉 讻诇诐 诪砖诐 讗诇讗 爪专讬讱 砖讬砖讗专讜 讻诇 砖注讛 讜砖注讛 诇砖诐 注砖专讬诐 讜砖诇砖讛 讜讛讜讗 砖讗诪专讜 讚专讱 住诪讱 砖专专讱 讗讙谉 讛住讛专 专"诇 讻讞爪讬 讙专谉 讜讻谉 讗诇 讬讞住专 讛诪讝讙 专"诇 砖诇讬砖 讛住谞讛讚专讬谉 讻讬讬谉 砖讛讜讗 砖诇讬砖 讛诪讬诐 砖讛注砖专讬诐 讜砖诇砖讛 砖诇讬砖 诪诇讙讗讜 诇砖讘注讬诐 讜讗讞讚 讜讗注"驻 砖注讜讚驻讬谉 砖谞讬诐 诪"诪 讗讬谉 讛诪谞讬谉 诪砖转诇砖 讗诇讗 诇注砖专讬诐 讜砖诇砖讛:



讛诪砖谞讛 讛专讘讬注讬转 讜讛讬讗 讙诐 讻谉 诪注谞讬谉 讛讞诇拽 讛专讗砖讜谉 讛讞诇讬爪讛 讘砖诇砖讛 驻讬专讜砖 砖诇砖讛 砖讬讚注讜 诇拽专讜转 讜诇讛拽专讜转 讜诪"诪 讘诪住讻转 讬讘诪讜转 讗诪专讜 砖诪爪讜转讛 诇讻转讞诇讛 讘讞诪砖讛 诇驻专住诐 讗转 讛讚讘专 讗诇讗 砖注拽专讛 讘砖诇砖讛 讜诇驻讬讻讱 讻砖诪讝讚诪谞讬谉 讘讛 讞诪砖讛 讗讬谉 爪专讬讱 砖讬讛讜 讛砖谞讬诐 讬讜讚注讬诐 诇讛拽专讜转 讗诇讗 讗驻讬诇讜 注诪讬 讛讗专抓 讜讛诪讬讗讜谞讬谉 专"诇 拽讟谞讛 讬转讜诪讛 砖讛砖讬讗讜讛 讗诪讛 讜讗讞讬讛 砖讗讬谉 拽讚讜砖讬讛 讻诇讜诐 讗诇讗 砖讞讻诪讬诐 转拽谞讜 砖转讛讗 爪专讬讻讛 诪讬讗讜谉 讜讛讜讗 砖转讗诪专 讘驻谞讬 注讚讬诐 讗讬谞讬 专讜爪讛 讘驻诇讜谞讬 砖拽讚砖讜谞讬 诇讜 讗诪讬 讜讗讞讬 讜讗讜诪专 注讻砖讬讜 讘诪砖谞讛 讝讜 砖诪讬讗讜谉 讝讛 爪专讬讱 砖讬讛讬讛 讘驻谞讬 砖诇砖讛 讜诪"诪 讛诇讻讛 讘驻谞讬 砖谞讬诐 讻诪讜 砖讬转讘讗专 讘诪拽讜诪讜:



谞讟注 专讘注讬 讜诪注砖专 砖谞讬 砖讘讗 诇讞诇诇谉 注诇 诪注讜转 讻讚讬 诇讛讘讬讗 讛诪注讜转 诇讬专讜砖诇讬诐 讜讗讬谉 讚诪讬 讗讜转讜 讛谞讟注 讗讜 讛诪注砖专 讬讚讜注讬诐 专"诇 砖讗讬谉 诇讛诐 砖注专 讬讚讜注 诇住诪讜讱 注诇讬讜 讻讙讜谉 驻讬专讜转 砖讛专拽讬讘讜 讜讬讬谉 砖讛拽专讬诐 讜诪注讜转 砖讛讞诇讬讚讜 讜讛讜讗 爪专讬讱 诇讛讞诇讬驻谉 讻诇 讗诇讜 爪专讬讻讬谉 砖讬砖讜诪讜 注诇 驻讬 砖诇砖讛 讜驻讬专砖讜讛 讘讙诪' 诇讛讞诪讬专 讜诇讛拽诇 诇讛讞诪讬专 砖讚讜拽讗 讘砖诇砖讛 转讙专讬诐 讜讘拽讬讗讬诐 讘砖讜诪转 住讞讜专讛 讜讝讛讜 砖讗诪专讜 讘砖诇砖讛 诇拽讜讞讜转 讜诇讛拽诇 砖讗驻讬诇讜 讛讬讛 讗讞讚 诪讛诐 讙讜讬 讗讜 讘注诇 讛诪注砖专 讗讜 讗驻讬' 讛讬讜 砖诇砖转诐 诪讟讬诇讬谉 讛讚讬谞专讬谉 诇讻讬住 讗讞讚 砖讛讬讛 诇谞讜 诇讚讜谞诐 讻讗讬砖 讗讞讚 讘驻讬专讜砖 讗诪专讜 讗驻讬' 讗讬砖 讜砖转讬 谞砖讬讜 讗讘诇 讗诐 讛讬讜 讚诪讬讜 讬讚讜注讬谉 讚讬讜 讘讗讞讚 砖拽爪讘转 讛砖注专 讬讚讜注讛 讛讬讗 讜讗驻讬诇讜 讘讘注诇讬诐 讜讗讬谞讜 讚讜诪讛 诇讛拽讚砖 砖讛讛拽讚砖 诪转讜讱 砖讗诐 讬讝诇讝诇 讘驻讚讬讜谞讜 谞诪爪讗 诪专讜讬讞 讬砖 诇讞讜砖 讘讻讱 讗讘诇 谞讟注 专讘注讬 讜诪注砖专 砖谞讬 讛专讬 讛讻诇 砖诇 讘注诇讬诐 讗诇讗 砖爪专讬讱 诇讛注诇讜转 讛诪注讜转 诇讬专讜砖诇讬诐 讜诪讗讞专 砖讛讻诇 砖诇讜 讗讬谉 讻讗谉 讞砖砖 讝诇讝讜诇 讜讘转讜住驻讜转 驻讬专砖讜 砖诇砖讛 诇拽讜讞讜转 砖诇砖讛 讘谞讬 讗讚诐 砖讻诇诐 专讜爪讬诐 诇讬拽讞 讜讗讬谞讜 谞讻讜谉:



讜讛讛拽讚砖讜转 讘砖诇砖讛 专"诇 砖讻诇 砖讛拽讚讬砖 诇讘讚拽 讛讘讬转 讛谉 讘讛诪讛 讛谉 讻诇讬诐 讜专爪讛 讛诪拽讚讬砖 诇驻讚讜转讜 讛专砖讜转 讘讬讚讜 讜诪讜住讬祝 讞讜诪砖 讜诇诪讚 讘诪砖谞讛 讝讜 砖讻砖驻讜讚讬谉 讗讜转谉 砖诪讬谉 讗讜转谉 讘砖诇砖讛 讘拽讬讗讬谉 讜砖诇讗 讻讚讘专讬 讛讗讜诪专 砖讗驻讬诇讜 爪谞讜专 拽讟谉 专"诇 诪讝诇讙 拽讟谉 砖讟讜讜讬谉 讘讜 讝讛讘 爪专讬讱 注砖专讛 讜讗驻讬诇讜 讛拽讚砖 驻讬专讜转 砖讛砖注专 砖诇讛谉 拽爪讜讘 讛讜讗讬诇 讜讬砖 讘讛拽讚砖 讛专讘讛 讚讘专讬诐 砖爪专讬讻讬谉 砖讜诪讗 诇讗 谞讞诇讜拽 讘讛诐:





讬讚 专诪"讛

诪转谞讬' 讚拽转谞讬 注专讬驻转 讛注讙诇讛 讘诇讗 诪诇讱 讜讘诇讗 讻"讙 讚诇讗讜 讻讬 讛讗讬 转谞讗 讚转谞讬讗 专"讗 讘谉 讬注拽讘 讗讜诪专 讜讻讜'. 讜讗讬讘注讬讗 诇谉 专讘讬 讗诇讬注讝专 讘谉 讬注拽讘 诪讬讘注讬 讻讜诇讛 住谞讛讚专讬 讗讜 诇讗 讗诪专 专讘 讬讜住祝 转讗 砖诪注 诪爪讗谉 讗讘讬转 驻讗讙讬 诪爪讗谉 讝拽谉 诪诪专讗 诇住谞讛讚专讬谉 讞讜抓 诇讛专 讛讘讬转 诇诪拽讜诐 砖讘讬专讜砖诇讬诐 诇驻谞讬诐 诪讞讜诪转 讛注讬专 讜谞拽专讗 讘讬转 驻讗讙讬 讜谞讬讚讜谉 讻讬专讜砖诇讬诐 诇讻诇 讚讘专讬讜 讜讛诪专讛 注诇讬讛谉 讬讻讜诇 转讛讗 讛诪专讗转讜 讛诪专讗讛 诇讬讚讜谉 讘讞谞拽 讻讚讻转讬讘 讜讛讗讬砖 讗砖专 讬注砖讛 讘讝讚讜谉 诇讘诇转讬 砖诪讜注 讗诇 讛讻讛谉 讜讙讜' 转"诇 讜拽诪转 讜注诇讬转 讗诇 讛诪拽讜诐 讜讙讜' 诪诇诪讚 砖讛诪拽讜诐 讙讜专诐 砖讗诐 讛讜专讜 诇讜 (谞"讗 讛讜讚讜) 讘讗讜转讜 诪拽讜诐 讜讛诪专讛 注诇 讗讜转讛 讛讜专讗讛 讞讬讬讘 讗讘诇 讗诐 讛讜专讜 诇讜 讘诪拽讜诐 讗讞专 讜讛诪专讜 注诇 讛讜专讗转谉 驻讟讜专. 讜讚讬讬拽讬谞谉 诪讬谞讛 讚谞驻讬拽 讻诪讛 讗讬诇讬诪讗 讚谞驻讜拽 诪拽爪转谉 讜讛诪专讛 注诇 讚讘专讬 讗讜转谉 砖讬爪讗讜 诪讗讬 讗专讬讗 诪拽讜诐 讙讜专诐 诇讜 转讬驻讜拽 诇讬 讚讚讬诇诪讗 讛谞讱 讚拽讬讬诪讬 讙讜讗讬 讻讜转讬讛 住讘讬专讗 诇讛讜 讜讻讬 转讬诪讗 讚谞驻讜拽 专讜讘讗 讚讗讬 谞诪讬 诪讬驻诇讙讬 讛谞讱 讙讜讗讬 注诇讬讬讛讜 讗专讜讘讗 住诪讻讬谞谉 讜讻讬 讛诪专讛 注诇讬讛谉 讗讬讞讬讜讘讬 诪讬讞讬讬讘 讻讬 住诪讻讬谞谉 讗专讜讘讗 讜诪讞讬讬讘讬谞谉 诇讬讛 讛讬讻讗 讚讗讬转讗 诇讻讜诇讛 住谞讛讚专讬 讘讛讚讬 讛讚讚讬 讚讗驻诇讬讙讜 讚讻讬讜谉 讚砖诪注讬 专讜讘讗 讟注诪讗 讚讛讱 诪讬注讜讟讗 讜诇讗 讛讚专讬 讘讛讜 住诪讻讬谞谉 讗专讜讘讗 讜讻讬 讛诪专讛 注诇讬讛谉 讞讬讬讘 讗讘诇 讛讬讻讗 讚诇讗 拽讬讬诪讬 讘讛讚讬 讛讚讚讬 诇讗 讛讜讬讗 讛讜专讗转谉 讛讜专讗讛 诇讞讬讜讘讬讛 诇讛讗讬 讚讗讬讻讗 诇诪讬诪专 讚讗讬 讛讜讜 讛谞讱 讙讜讗讬 讛讻讗 讛讜讛 讗诪专讬谞谉 讟注诪讗 讚讛讜讗 诪住转讘专 诇讛讗讬 专讜讘讗 讚拽讬讬诪讬 讗讘专讗讬 讜讛讜讛 讛讚专讬 讘讛讜 讜讛讻讬 讗诪专讬谞谉 谞诪讬 讘讛讜专讬讜转 (讙':) 讙讘讬 讛讜专讜 讘"讚 讗讬 讗讬转讗 诇讻讜诇讛 住谞讛讚专讬 讛讜讬讗 讛讜专讗讛 讜讗讬 诇讗 诇讗 讛讜讬讗 讛讜专讗讛 讗诇讗 讜讚讗讬 注诇 讻专讞讱 诇讬讻讗 诇讗讜拽讜诪讛 讗诇讗 讻讙讜谉 讚谞驻讜拽 讻讜诇讛讜 讜讛诪专讛 注诇讬讛谉. 讚谞驻讜拽 诇诪讗谉 讗讬诇讬诪讗 诇讚讘专 讛专砖讜转 砖专专讱 讗讙谉 讛住讛专 讗诇 讬讞住专 讛诪讝讙 讻转讬讘 讜讚专砖讬谞谉 讘讗讞讚 讚讬谞讬 诪诪讜谞讜转 讗诇 讬讞住专 讛诪讝讙 砖讗诐 谞爪专讱 讗讞讚 诪讛谉 诇爪讗转 讗诐 谞砖讗专讜 砖诐 注砖专讬诐 讜砖诇砖讛 讻谞讙讚 住谞讛讚专讬 拽讟谞讛 讬讜爪讗 讜讗诐 诇讗讜 讗讬谞讜 讬讜爪讗. 讗诇讗 驻砖讬讟讗 诇讚讘专 诪爪讜讛 讛讬讻讬 讚诪讬 诇诪讚讬讚转 讛注讙诇讛 讜专讘讬 讗诇讬注讝专 讘谉 讬注拽讘 讛讜讗 讚讘注讬 讻讜诇讛 住谞讛讚专讬 讚讗讬 讗诪专转 讚专讘讬 讗诇讬注讝专 讘谉 讬注拽讘 诇讗 讘注讬 讻讜诇讛 住谞讛讚专讬 讛讗 诪谞讬 诇讗 专讘讬 讗诇讬注讝专 讘谉 讬注拽讘 讜诇讗 专讘谞谉:



讗诪专 诇讬讛 讗讘讬讬 诇注讜诇诐 讚谞驻拽讬 诇讚讘专 诪爪讜讛 讜诇讗讜 诇诪讚讬讚转 讛讞诇诇 讗诇讗 诇讛讜住讬祝 注诇 讛注讬专 讜注诇 讛注讝专讜转 注诇 讛注讬专 诇拽讚砖 讗转 讛转讜住驻转 诇讗讻讬诇转 拽讚砖讬诐 拽诇讬诐 讜注诇 讛注讝专讜转 诇讗讻讬诇转 拽讚砖讬 拽讚砖讬诐 讜砖诇讗 讬讛讗 讟诪讗 谞讻谞住 诇砖诐 讜爪专讬讻讬谉 诇爪讗转 讜诇转讞诐 注诇 讗讬讝讛 诪拽讜诐 讬讛讬讜 诪讜住讬驻讬谉. 讜讬"讗 诇驻讬 砖爪专讬讻讬谉 诇拽讚砖 讘砖转讬 转讜讚讜转 讜讘砖讬专 讘"讚 诪讛诇讻讬谉 讜砖转讬 转讜讚讜转 诪讛诇讻讜转 讜讻诇 讬砖专讗诇 讗讞专讬讛诐 讻讚讗讬转讗 讘砖讘讜注讜转 讘驻' 讬讚讬注转 讛讟讜诪讗讛 (讟讜:) 转谞讬讗 讻讜讜转讬讛 讚专讘 讬讜住祝 讚讗讬讻讗 转谞讗 讚讘注讬 讻讜诇讛 住谞讛讚专讬 诇诪讚讬讚转 讛注讙诇讛 诪爪讗谉 讗讘讬转 驻讗讙讬 讜讛诪专讛 注诇讬讛谉 讻讙讜谉 砖讬爪讗讜 诇诪讚讬讚讛 砖爪专讬讻讛 诇注专讬驻转 讛注讙诇讛 讜讻讜':



驻讬住拽讗 讛讞诇讬爪讛 讜讛诪讬讗讜谞讬谉 拽讟谞讛 砖讛砖讬讗转讛 讗诪讛 讗讜 讗讞讬讛 诇讚注转讛 砖讬讜爪讗讛 讘诇讗 讙讟 讜诪讚讗讜专讬讬转讗 讻诇 讝诪谉 砖诇讗 讙讚诇讛 转讞转讬讜 讗驻讬' 诪讬讗讜谉 诇讗 讘注讬讗 讚讗讬谉 拽讚讜砖讬 拽讟谞讛 讻诇讜诐 讗诇讗 讗"讻 拽讬讘诇 讘讛 讗讘讬讛 拽讬讚讜砖讬谉 讻讚讻转讬讘 讗转 讘转讬 谞转转讬 诇讗讬砖 讛讝讛 讜讛转拽讬谞讜 专讘谞谉 讚转讬讘注讬 诪讬讗讜谉 讜讛讬讬谞讜 讟注诪讗 讚讗爪专讻讜讛 砖诇砖讛 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉. 谞讟注 专讘注讬 讚讻转讬讘 讜讘砖谞讛 讛专讘讬注讬转 讬讛讬讛 讻诇 驻专讬讜 拽讚砖 讛诇讜诇讬诐 讜讗诐 讘讗 诇讞诇诇讜 注诇 讛诪注讜转 爪专讬讱 砖诇砖讛 讜讗注驻"讬 砖讚诪讬讜 讬讚讜注讬诐 诪"讟 拽讚砖 讻转讬讘 讘讛 讜讛拽讚砖 讘砖诇砖讛 讜讗讬讬讚讬 讚讚诪讬 诇诪注砖专 砖谞讬 砖谞讗讻诇 诇讘注诇讬诐 讘讬专讜砖诇讬诐 转谞讗 诇讬讛 讘讛讚讬'. 讜诪注砖专 砖谞讬 砖讗讬谉 讚诪讬讜 讬讚讜注讬诐 讻讚诪驻专砖 讘讙诪专讗 讘砖诇砖讛 砖讻讬讜谉 砖讗讬谉 诇讜 砖注专 讘砖讜拽 爪专讬讱 砖诇砖讛 诇砖讜诪讜 讗讘诇 讗诐 讛讬讜 讚诪讬讜 讬讚讜注讬诐 讗讬谞讜 爪专讬讱 讚诇讗讜 拽讚砖 讻转讬讘 讘讬讛 讗诇讗 讗诐 讙讗讜诇 讬讙讗诇 讗讬砖 诪诪注砖专讜 讚诪砖诪注 讘讬谞讜 诇讘讬谉 注爪诪讜. 讜讗讬转 讚诪驻专砖讬 讚讛讗讬 讗讬谉 讚诪讬讜 讬讚讜注讬谉 讗转专讜讜讬讬讛讜 拽讗讬 诇讗 砖谞讗 讗诪注砖专 砖谞讬 讜诇讗 砖谞讗 讗谞讟注 专讘注讬 讜诇讗 诪住转讘专. 讞讚讗 讚讻讜诇讛讜 谞讜住讞讬 砖讗讬谉 讚诪讬讜 讬讚讜注讬谉 讻转讬讘 讘讛讜 讜讗讬 讗诪专转 讗转专讜讜讬讬讛讜 拽讗讬 砖讗讬谉 讚诪讬讛谉 讬讚讜注讬谉 诪讬讘注讬 诇讬讛 讜转讜讘 讚讛讗 诪转谞讬讬转讗 讚诪讬讬转讬 诇讛讜 讘讙诪专讗 讚讗讬讬专讬 讘砖讗讬谉 讚诪讬讜 讬讚讜注讬诐 讙讘讬 诪注砖专 讘诇讞讜讚 拽讗 诪讬讬专讬 讜砖"诪 讻讚驻专砖讬'. 驻讚讬讜谉 讛讛拽讚砖讜转 讘砖诇砖讛 砖诪讗讬谉. 讛注专讻讬谉 讛诪讟诇讟诇讬谉 讻讚讘注讬谞谉 诇诪讬诪专 诇拽诪谉 讘砖诇砖讛. 专' 讬讛讜讚讛 讗讜诪专 讜讗讞讚 诪讛谉 讻讛谉 讚讻讛谉 讻转讜讘 讘驻专砖讛. 讘拽专拽注讜转 砖诇 讛拽讚砖 转砖注讛 讬砖专讗诇 讜讻讛谉 讗讞讚 讻讚诪驻专砖 诇拽诪谉. 讜讗讚诐 砖谞转讞讬讬讘 诇转转 讚诪讬 注爪诪讜 诇讛拽讚砖 讻讬讜爪讗 讘拽专拽注讜转 砖爪专讬讱 转砖注讛 讜讻讛谉 诇砖诪讗讜 讻注讘讚:



转谞讜 专讘谞谉 讗讬讝讛讜 诪注砖专 砖谞讬 砖讗讬谉 讚诪讬讜 讬讚讜注讬谉 驻讬专讜转 砖讛专拽讬讘讜 讜讻讜' 驻砖讜讟讛 讛讬讗. 转谞讜 专讘谞谉 诪注砖专 砖谞讬 砖讗讬谉 讚诪讬讜 讬讚讜注讬谉 驻讜讚讬谉 讗讜转讜 讘砖诇砖讛 诇拽讜讞讜转 砖专爪讜 诇拽谞讜转讜 讝讛 讗讜诪专 讘讻讱 讜讻讱 讜讝讛 讗讜诪专 讘讻讱 砖诪转讜讱 砖讻诇 讗讞讚 诪讛谉 诪讜住讬祝 注诇 注讬诇讜讬讜 砖诇 讞讘讬专讜 讗讬谉 讛诪注砖专 诪转讗讜谞讛 讗讘诇 诇讗 讘砖诇砖讛 砖讗讬谞谉 诇拽讜讞讜转 讚讻讬讜谉 讚驻住讬讚 讜诇讗 讝讘谞讬 诇讬讛 讗诇讗 诪讬注讜讟讗 讚讗讬谞砖讬 讜讗讬谞讛讜 讚诇讗 爪专讬讻讬 诇讬讛 讙专注讬 讚诪讬讬讛讜 讟驻讬 讘讗驻讬讬讛讜 讜砖讬诪讬 诇讬讛 讘驻讞讜转 诪讻讚讬 砖讜讬讜. 讗驻讬' 讗讞讚 诪讛谉 讙专 讜专讜爪讛 诇拽谞讜转讜 讜讗驻讬诇讜 讗讞讚 诪讛谉 讘注诇讬诐 讜专讜爪讛 诇驻讚讜转讜. 讜讗讬转 讚诪驻专砖讬 砖诇砖讛 诇拽讜讞讜转 住讜讞专讬谉 讘拽讬讗讬谉 讘砖讜诪讗. 讜诇讗讜 诪讬诇转讗 讛讬讗 讚讗诐 讻谉 砖诇砖讛 讘拽讬讗讬谉 诪讬讘注讬讗 诇讬讛. 讜转讜讘 诪讚拽讗 诪讬讘注讬讗 诇讬讛 诇专' 讬专诪讬讛 砖诇砖转谉 诪讟讬诇讬谉 诇转讜讱 讻讬住 讗讞讚 诪讛讜 讜转谞讬讗 讗讬砖 讜砖转讬 谞砖讬讜 驻讜讚讬谉 诪注砖专 砖谞讬 砖"诪 讚讟注诪讗 讚砖诇砖讛 诇拽讜讞讜转 诇驻讬 砖讻诇 讗讞讚 诪讜住讬祝 注诇 注讬诇讜讬讜 砖诇 讞讘讬专讜 讛讜讗 讜诪砖讜诐 讛讻讬 讻讬 讛讜讜 砖诇砖转谉 诪讟讬诇讬谉 诇转讜讱 讻讬住 讗讞讚 讞讬讬砖讬' 讚讬诇诪讗 注讘讚讬 拽谞讜谞讬讗 讜诪住讻诪讬 讻讜诇讛讜 诇讞讚讗 讚注转讗 讜砖讬诪讬 诇讬讛 讘驻讞讜转 讚讗讬 讗诪专转 住讜讞专讬谉 讘拽讬讗讬谉 讘砖讜诪讗 讗讟讜 诪砖讜诐 讚砖诇砖转谉 诪讟讬诇讬谉 诇转讜讱 讻讬住 讗讞讚 讗讬驻住讬诇讜 诇讛谉. 讚讘注讬 专讘讬 讬专诪讬讛 砖诇砖转谉 诪讟讬诇讬谉 诇转讜讱 讻讬住 讗讞讚 诪讛讜 诪讬 讞讬讬砖讬谞谉 诇拽谞讜谞讬讗 讚讬诇诪讗 诪住讻诪讬 讻讜诇讛讜 诇讞讚讗 讚注转讗 讜诇讗 诪讟驻讬 讞讚 诪讬谞讬讬讛讜 讗注讬诇讜讬讗 讚讞讘专讬讛 讗讜 讚讬诇诪讗 讻讬讜谉 讚讗讬 讘注讜 讘注诇讬诐 诇诪砖拽诇讛 讘讛谞讛讜 讚诪讬 砖拽诇讬 诇讛 讻讚诪驻专砖 讘注专讻讬谉 (讻"讝) 讟驻讜讬讬 诪讟驻讜 讻讬 讛讬讻讬 讚诇讬拽砖讬 诇讛讜 诇讘注诇讬诐 诇诪砖拽诇讛 讘讛谞讛讜 讚诪讬 讬转讬专讬. 讜讗转讬谞谉 诇诪驻砖讟讛 诪讬讛讗 讗讬砖 讜砖转讬 谞砖讬讜 驻讜讚讬谉 诪注砖专 砖谞讬 砖诇 讗讞专讬诐 讜讗注驻"讬 砖讻讜诇谉 诪讟讬诇讬谉 诇转讜讱 讻讬住 讗讞讚. 讜讚讞讬谞谉 讜诪诪讗讬 讚讘砖讻讜诇谉 谞讬讝讜谞讜转 诪讘注诇 讜注讜砖讜转 诇讘注诇 注住拽讬' 讚讜诪讬讗 讚砖诇砖转谉 诪讟讬诇讬谉 诇转讜讱 讻讬住 讗讞讚 讚讬诇诪讗 砖讗讬谉 谞讬讝讜谞讜转 诪讘注诇 讜注讜砖讜转 诇注爪诪谉 注住拽讬' 讻讚讗诪专讬谞谉 (讻转讜讘讜转 谞"讞:) 讬讻讜诇讛 讗砖讛 砖转讗诪专 诇讘注诇讛 讗讬谞讬 谞讬讝讜谞转 讜讗讬谞讬 注讜砖讛 讻讙讜谉 专讘 驻驻讗 讜讘转 讗讘讗 住讜专讗讛 砖讛讬转讛 谞讝讜谞转 诪砖诇 注爪诪讛 讜注讜砖讛 诇注爪诪讛 讜讗转转讬讛 讚专讘 驻驻讗 讛讜讬讗 讻讚讗诪专讬谞谉 讘驻' 讗诇讜 谞注专讜转 讗诪专 专讘 驻驻讗 讗诪专讛 诇讬 讘转 讗讘讗 住讜专讗讛 讜讻讜':



驻讬住拽讗 讛讛拽讚砖讜转 讘砖诇砖讛. 诪转谞讬' 讚诇讗 讻专' 讗诇讬注讝专 讘谉 讬注拽讘 讚讗诪专 讗驻讬诇讜 爪讬谞讜专讗 讜诪讗讬 谞讬讛讜 诪讝诇讙 砖诇 讛拽讚砖 爪专讬讻讛 注砖专讛 讘谞讬 讗讚诐 诇驻讚讜转讛 讜诪转谞讬' 诇讗 拽讗 诪爪专讬讱 讘诪讟诇讟诇讬谉 砖诇 讛拽讚砖 讟驻讬 诪砖诇砖讛. 讗诪专 诇讬讛 专讘 驻驻讗 诇讗讘讬讬 讘砖诇诪讗 诇专讘讬 讗诇讬注讝专 讘谉 讬注拽讘 讚诪爪专讬讱 注砖专讛 讘讻讜诇讛讜 讟注诪讗 讻讚砖诪讜讗诇 讚讗诪专 注砖专讛 讻讛谞讬诐 讻转讜讘讬谉 讘驻专砖讛 讜讗诇讜 讛谉 砖诇砖讛 讘注专讻讬 讗讚诐 讜砖诇砖讛 讘诪拽讚讬砖 讘讛诪讛 讟讛讜专讛 讗讜 讟诪讗讛 讜讗专讘注讛 讘诪拽讚讬砖 讘讬转 讗讜 砖讚讛 讛专讬 讻讗谉 注砖专讛 讚讗诇讜 诇讻讛谉 转讛讬讛 讗讞讜讝转讜 诇讗讜 诪诪谞讬谞讗 讛讜讗 讚诇讗讜 讘砖讜诪讗 讻转讬讘 讗诇讗 讻讬 讞砖讘讬谞谉 讛谞讱 讚讻转讬讘讬 讙讘讬 砖讜诪讗 讻讙讜谉 讜讛注专讬讻讜 讛讻讛谉 讜讞砖讘 诇讜 讛讻讛谉 讜讻讬讜爪讗 讘讛谉 讜拽住讘专 专讘讬 讗诇讬注讝专 讘谉 讬注拽讘 讚诇诪讚 转讞转讜谉 诪注诇讬讜谉 讜注诇讬讜谉 诪转讞转讜谉 讜诇讬讘注讜 讻讜诇讛讜 注砖专讛 讗诇讗 诇转"拽 讙' 讘诪讟诇讟诇讬谉 诪谞讗 诇讬讛 讗讬诇讬诪讗 诪砖讜诐 讚讙' 讻讛谞讬诐 讻转讬讘讬 讘诪拽讚讬砖 讘讛诪讛 讜讻诇 讛诪讟诇讟诇讬谉 讻讬讜爪讗 讘讛谉 讗诇诪讗 拽住讘专 诇讗 讬诇驻讬' 诪讛讚讚讬 讗讬 讛讻讬 拽专拽注讜转 讚讻转讬讘 讘讛讜 讚' 讘诇讞讜讚 转住讙讬 诇讛讜 讘讗专讘注讛 讜讗诇诪讛 转谞谉 讘拽专拽注讜转 转砖注讛 讜讻讛谉 讗诇讗 拽专拽注讜转 讗诪讗讬 讘注讜 注砖专讛 讜讗祝 注诇 讙讘 讚住讘讬专讗 诇讬讛 讚诇讗 讬诇驻讬 诪讛讚讚讬 诪砖讜诐 讚讘讛谞讱 讗专讘注讛 讻讛谞讬诐 讚讻转讬讘讬 讙讘讬 拽专拽注讜转 砖诇诪讬 诇讛讜 注砖专讛 讻讛谞讬诐 诪专讬砖讗 讚驻专砖转 注专讻讬谉 讜注讚 讛转诐 讗讬 讛讻讬 讛拽讚砖讜转 讚砖诇诪讬 讘讛讜 砖讬转讗 讻讛谞讬诐 诪专讬砖讗 讚驻专砖转 注专讻讬谉 讜注讚 讛转诐 诇讬讘注讜 砖讬转讗 讜注诇转讛 讘拽砖讬讗:



驻讬住拽讗 讛注专讻讬谉 讛诪讟诇讟诇讬谉 讘砖诇砖讛. 诪讗讬 注专讻讬谉 讛诪讟诇讟诇讬谉 讗诪专 专讘 讙讬讚诇 讗诪专 专讘 讘讗讜诪专 注专讱 讻诇讬 讝讛 注诇讬 砖谞讜转谉 讚诪讬讜 诪"讟 讗讚诐 讬讜讚注 砖讗讬谉 注专讱 拽爪讜讘 讗诇讗 诇讗讚诐 砖谞讜转谉 诇驻讬 砖谞讬讜 讻讚讻转讬讘 讘拽专讗讬 诪讘谉 讞讚砖 讜注讚 讘谉 砖砖讬诐 讗讘诇 诇讻诇讬 讗讬谉 注专讱 讜讝讛 砖讗讜诪专 注专讱 讻诇讬 讝讛 注诇讬 讬讜讚注 讛讬讛 砖讗讬谉 注专讱 拽爪讜讘 诇讻诇讬 讜讙诪专 讜讗诪专 诇砖讜诐 讚诪讬诐 砖讗讬谉 讗讚诐 诪讜爪讬讗 讚讘专讬讜 讻讘讟诇讛 诇驻讬讻讱 爪专讬讱 砖诇砖讛 砖诪讗讬谉 诇砖讜诐 讗转 讛讻诇讬 讻讚讬 砖讬转谉 讚诪讬讜 诇讛拽讚砖:





诪讛专砖"讗 - 讞讬讚讜砖讬 讛诇讻讜转

讙诪专讗 讜砖讜驻讟讬讱 讝讛 诪诇讱 讜讻"讙 讻讜' 讬砖 诇讚拽讚拽 讻讬讜谉 讚讗爪讟专讬讱 讜砖讜驻讟讬讱 诇诪诇讱 讜讻"讙 诪谞诇讬讛 住谞讛讚专讬 讙讚讜诇讛 讚讛讬讬谞讜 诪讬讜讞讚讬谉 砖讘砖讜驻讟讬讱 讜讬"诇 讚讚专砖讜转 砖拽讜诇讬诐 讛诐 讜诇诪讗讬 讚诪住讬拽 谞诪讬 讚讻诇 住谞讛讚专讬 讘注讬 讻诇 讛住谞讛讚专讬谉 讜诪诇讱 讜讻"讙 砖拽讜诇讬诐 讛诐 诇诪讬诇祝 诪砖讜驻讟讬讱 讜拽"诇:


转讜住' 讘讚"讛 诪诇诪讚 讻讜' 讗注"讙 讚讚讬谞讜 讻讬专讜砖诇讬诐 讻讚讗诪专 讻讜' 讜讘驻专拽 讛转讜讚讛 讻讜' 讜诇讗讜 讚讜讜拽讗 讗讘讬转 驻讙讬 讗诇讗 讗驻讬诇讜 讘讬专讜砖诇讬诐 讻讜' 注讻"诇 砖讬注讜专 讚讘专讬讛诐 讗注"讙 讚讚讬谞讜 讻讬专讜砖诇讬诐 讻讚讗诪专 讻讜' 讜讘驻' 讛转讜讚讛 讻讜' 讚诇讞诪讛 讞讜抓 诪讘讬转 驻讙讬 诇讗 拽讬讚砖 讛诇讞诐 讗讘诇 诇驻谞讬诐 诪讘讬转 驻讙讬 拽讬讚砖 讻诪讜 讘讬专讜砖诇讬诐 讛"谞 讛讻讗. 诇讗讜 讚讜拽讗 讗讘讬转 驻讙讬 讗诇讗 讗驻讬诇讜 讘讬专讜砖诇讬诐 讗讬谉 砖诐 诪拽讜诪谉 砖诇 住谞讛讚专讬谉 讜讻讚讗诪专 讻讜' 讚讛砖转讗 谞诪讬 诇注谞讬谉 住谞讛讚专讬谉 讛讜讬 讚讬谉 讘讬转 驻讙讬 砖讜讛 讻讬专讜砖诇讬诐 讜拽"诇:


讘讚"讛 讗诇 讬讞住专 讛诪讝讙 讻讜' 讘诪讝讬讙讛 讚注诇 讞讚 转专讬谉 讻讜' 注讻"诇 讜讛讬讬谞讜 讻"讙 讚注"讗 诇讗 讬讘讗 诇讻诇诇 讞诇讜拽讛 诇讙' 讞诇拽讬诐 专拽 注讚 住"讟 讚讛讬讬谞讜 注诇 讞讚 转专讬 讜讛砖谞讬诐 讛谞讜转专讬诐 诇讗 讬讘讜讗讜 诇讻诇诇 讞诇讜拽讛 砖诇讬砖 讜诪讛专砖"诇 讘讝讛 讗讬谞讜 讘专讜专 诇讬 讜讗讬谉 诇讛讗专讬讱 讜拽"诇:


讘讚"讛 讘讙' 诇拽讜讞讜转 讻讜' 讚讗讬砖 讜砖转讬 谞砖讬讜 讛"讚 讜讚讜讞拽 诇讜诪专 讚谞转谞讜 诇讛 注"诪 讻讜' 注讻"诇 讜诪讛讗 讚诪讘注讬讗 诇讬讛 诇专' 讬专诪讬讛 讙' 讜诪讟讬诇讬谉 诇讻讬住 讗' 讻讜' 诇"拽 诇讛讜 讚讗讬讻讗 诇诪讬诪专 讘讛讜 砖驻讬专 砖讻"讗 讬砖 诇讜 诪注讜转 诪讬讜讞讚讬谉 讜讻"讗 专讜爪讛 诇拽谞讜转讜 诇注爪诪讜 讗诇讗 讚拽诪讘注讬讗 诇讬讛 讻讬讜谉 讚诪转注住拽讬谉 讘砖讜转驻讜转 讜诪讟讬诇讬谉 诇讻讬住 讗' 讛"诇 讻讚注转 讗' 讜驻砖讬讟 诇讬讛 诪讗讬砖 讜讘' 谞砖讬讜 讻讜' 讚诪住转诪讗 诪讟讬诇讬谉 诇讻讬住 讗' 讻讗砖讛 讛谞讜转谞转 讜谞讜砖讗转 讘转讜讱 讛讘讬转 讜诪砖谞讬 讚诇诪讗 讻讙讜谉 专讘 驻驻讗 讻讜' 砖讗砖转讜 诇讗 讛讬讛 谞讜砖讗转 讜谞讜转谞转 讘转讜讱 讛讘讬转 讗诇讗 注砖讗讛 诇注爪诪讛 讻驻讬专砖"讬 讜讗讛讗 拽砖讬讗 诇讛讜 讚诪"诪 讘讗讬砖 讜讘' 谞砖讬讜 诇驻讬 住讘专转 讛诪拽砖讛 讚讘注讬 诇诪驻砖讟 诪讬谞讬讛 诇讗 砖讬讬讱 诇讜诪专 砖讻"讗 讬拽讞 诇注爪诪讜 讚讚讜讞拽 诇讜诪专 讚谞转谞讜 诇讛 注诇 诪谞转 讻讜' 讜讚讜"拽:





专砖"砖

转讚"讛 诪转谞讬转讬谉. 讚讘注讬谞谉 诪诇讱 讜谞讘讬讗 讗讜"转 讻讜'. 讻爪"诇:



讙诪' 转"专 讗讬讝讛讜 诪注"砖 砖讗"讚 讬讚讜注讬诐 讻讜'. 诇讻讗讜专讛 讬驻诇讗 诪讚讜注 诇讗 讛讘讬讗 讛砖"住 诪讛诪砖谞讛 讚驻"讚 讚诪注"砖 诪"讘 讚砖诪讛 讗讬转讗 讙"讻 讻讻诇 讛讗诪讜专 讘讘专讬讬转讗 讝讜. 讜诇驻讬 诪砖"讻 讛转讚"讛 谞"专 讬"诇 讚诇讛讻讬 诪讘讬讗 讛讘专讬讬转讗 讚诪讬谞讛 诪讜讻讞 讙"讻 讚讚讜拽讗 讘诪注"砖 讬砖 讞讬诇讜拽 讘讬谉 讚诪讬讜 讬讚讜注讬谉 诇讗"讬 讜讻诪砖诪注讜转 诪转谞讬转讬谉. 讜讘驻"讛 砖诐 诪"讚 诪讜讻讞 讙"讻 讚讘谞"专 诇注讜诇诐 讘注讬谞谉 讙' 注"砖 讘专"砖 讜讻' 讙"讻 讟注诐 讗讞专 谞讗讜转:



砖诐 讗驻讬诇讜 讗讞讚 诪讛诐 讘注诇讬诐. 谞"诇 讚讚讜拽讗 讛讬讻讗 讚讗讬讻讗 讙' 讗讘诇 讘讚诪讬讜 讬讚讜注讬谉 讚住讙讬 讘讞讚 讗讬谉 讘注诇讬讜 讻砖专讬诐 诇讜 讜讘讝讛 讗转讗 诇讬 砖驻讬专 诇讬砖谞讗 讚诪转谞讬转讬谉 砖诐 讘驻"讚 讬驻讚讛 注"驻 注讚 讗讞讚:





讙诇讬讜谉 讛砖"住 - 专讘讬 注拽讬讘讗 讗讬讙专

专砖"讬 讚"讛 讘讬转 驻讗讙讬 诪拽讜诐 诇驻谞讬诐. 注讬讬谉 诪谞讞讜转 讚祝 注讞 注"讘 讘专砖"讬 讚"讛 讞讜抓 诇讞讜诪转 讘"驻:


转讜住' 讚"讛 诪诇诪讚 讜讻讜' 讗注"讙 讚讚讬谞讜 讻讬专讜砖诇讬诐. 注讬' 驻"讗 诪砖谞讛 讞 讚讻诇讬诐 讘专"砖:


讚"讛 谞讟注 讜讻讜' 诇讗 讘注讬 砖诇砖讛. 注讬讬谉 专"讛 讚祝 诇讗 注"讘 转讜住' 讚"讛 讜讘讬拽砖:





注专讜讱 诇谞专

讘讙诪专讗 讗诇讬诪讗 诪拽爪转谉 讚诇诪讗 讛谞讱 讚讗讬讻讗 讙讜讜讗讬 拽讬讬诪讬 讻讜讜转讬': 诇讻讗讜专讛 讬砖 诇讛讘讬谉 讚讗讬诪讗 砖讬爪讗讜 专讜讘 住谞讛讚专讬谉 诇讚讘专 讛专砖讜转 讘讗讜驻谉 砖谞砖讗专讜 注讜讚 讻"讙 讘诪拽讜诪讜. 讜讻讬讜谉 讚讛诐 讛讜专讜 诇讜 讻谉 诪讛 诪讛谞讬 诇讜 讗诐 讛讗讞专讬诐 砖谞砖讗专讜 讘诇砖讻' 讬住讻讬诪讜 注诪讜 讛讗 诪讻"诪 讛讜讗 讝拽谉 诪诪专讗 讻讬讜谉 讚讛讜诇讻讬谉 讗讞专 专讘讬诐. 讜讗"诇 讚诪讻"诪 诇讗 诪拽专讬 讝拽谉 诪诪专讗 讻诇 讝诪谉 砖诇讗 讛诪专讛 注诇 讛讘"讚 讻砖讛诐 讻讜诇诐 讘讬讞讚. 讗"讻 诪讬 讚讞讬拽 讛讙诪专讗 诇讜诪专 讚诇诪讗 讛谞讱 讚讗讬讻讗 讙讜讜讗讬 拽讬讬诪讬 讻讜讜转讬讛 讜爪"诇 注驻诪砖"讻 讛转讜住' 讘讚"讛 讗诇讬诪讗 讚诇讗 诪转专诪讬 砖讬诪爪讗讜 讻讜诇谉 讘讬讞讚 讗"讻 讛"讛 讬"诇 讙"讻 讚诇讗 诪转专诪讬 砖讬诪爪讗讜 讛专讜讘 讘讬讞讚:



讘转讜住驻转 讚"讛 诪转谞讬转谉. 诇诪讬转谞讬 讘讛讚讬讬': 诇注谞"讚 转讬专讜抓 讝讛 讗讬谞讜 诪住驻讬拽 讚讙诐 讘注专讬驻讛 讬"诇 讚诪转谞讬转谉 诇讗 讗讬讬专讬 专拽 诪讚讬讬谞讬诐 讜诇讗 诪讛 砖爪专讬讱 诇注专讬驻讛 讜诇讜诇讗 讚讘专讬讛诐 讛讬讛 谞诇注谞"讚 诇转专抓 拽讜砖讬转诐 讚注讻"驻 诪转谞讬转谉 讚诇讗 讻专讗讘"讬 诪讚诇讗 讞砖讬讘 诇讬讛 讛讻讗 讜诇讗 讘住讜讟讛 诪诇讱 讜讻讛"讙 讗讘诇 讚诪讜住讬驻讬谉 讛专讬 讞砖讬讘 砖诐 讘砖讘讜注讜转 讜讻谉 诪讜爪讬讗讬谉 诇诪诇讞诪转 讛专砖讜转 讚谞驻拽讬 讚讘注讬 诪诇讱 讜讻讛"讙 讜住谞讛讚专讬谉 诪诪讛 讚讻转讬讘 讘讗讜专讬诐 讜转讜诪讬诐 讜诇驻谞讬 讗诇注讝专 讛讻讛谉 讬注诪讜讚 讻讚讗诪专讬谞谉 诇拽诪谉 (讚祝 讟"讝) 讜讛专讬 讝讛 谞砖谞讛 讘诪转谞讬转谉 住讜祝 驻"讝 讚讬讜诪讗 讗讘诇 诇注谞讬谉 诪讚讬讚讛 诇讗 谞砖谞讛 讘砖讜诐 诪拽讜诐 讜诇讻谉 诪讜讻讞 讚诪转谞讬转谉 诇讗 住"诇 讻专讗讘"讬:



讚"讛 讘砖诇砖讛. 讬砖 诪驻专砖讬诐: 讛专"谉 诪住讻讬诐 注诐 驻讬' 讝讛 讗讻谉 诇注谞"讚 拽砖讛 诪讗讬 讗驻讬诇讜 注讻讜"诐 讗驻讬诇讜 讘注诇讬诐 诪讗讬 讗驻讬诇讜 砖讬讬讱 讝讛 讚诪讛 诇讬 讗诐 注讻讜"诐 讗讜 讘注诇讬诐 讗讜 讬砖专讗诇 讛讜讗 讛谞讜转谉 讜讘讬讜转专 拽砖讛 诪讛 讚拽讗诪专 讜讗驻讬诇讜 讘注诇讬诐 讗讚专讘讛 讛讘注诇讬诐 讬讜转专 住讘专讗 讚讛讗 讗诪专讬谞谉 讘注专讻讬谉 讚讘驻讚讬讬' 砖讚讛 诪拽谞讛 驻讜转讞讬谉 讘讘注诇讬诐 转讞诇讛 讚专讜爪讛 讗讚诐 讘拽讘 砖诇讜:



讘讗"讚. 讜驻讬' 讛拽讜谞讟专住 注讬拽专 讚讗讬砖 讜讘' 谞砖讬讜: 讜讛专"谉 讛讘讬讗 专讗讬讛 诇驻讬' 讛讬"诪 诪砖诇砖讛 诪讟讬诇讬谉 诇转讜讱 讻讬住 讗'. 讚诇驻讬' 讛拽讜谞讟专住 诪"砖 砖讜转驻讬谉 诪砖讗讬谞讜 砖讜转驻讬谉. 讗讻谉 讙诐 诇驻讬' 讛讬"诪 爪"注. 讚诪讛 讛砖讬讘 讚诇诪讗 讻讙讜谉 专讘 驻驻讗 讜讘讬转 讗讘讗 住讜专讗讛 讚诪讛 讘讻讱 讛讗 诪"诪 谞驻砖讟讛 讛讗讬讘注讬' 讚讗讬 讗讬砖 讜讗砖转讜 驻讜讚讬谉 讻诇 讗讞讚 诪砖诇讜 讜诇讗 讞讬讬砖讬谞谉 砖讬注砖讜 讟讜讘讛 讝讜 诇讝讜 讻砖"讻 砖讜转驻讬谉 讚讛讗 诇驻讬 驻讬' 讛讬"诪 讙' 讜诪讟讬诇讬谉 诇转讜讱 讻讬住 讗' 注"讻 讛驻讬' 讚驻讜讚讬谉 讻诇 讗讞讚 诪诪讜谉 砖诇讜 讜注讬讬谉 讘诪讛专砖"讗:





砖注专讬 转讜专转 讘讘诇

(讬讚 讘) 讗讬诇讬诪讗 诪拽爪转谉 讚讬诇诪讗 讛谞讱 讚讗讬讻讗 讙讜讗讬 拽讬讬诪讬 讻讜讜转讬讛 讗诇讗 驻砖讬讟讗 讚谞驻讜拽 讻讜诇讛讜.鈥斪炞┳炞� 讚讗讬谉 讝拽谉 诪诪专讗 讞讬讬讘 讗诇讗 讗诐 讻谉 讻诇 讛住谞讛讚专讬谉 驻讛 讗讞讚 讛讜专讜 砖诇讗 讻诪讜转讜. 讜驻诇讗 砖讘诪专讗讛 讛驻谞讬诐 (讛讜专讬讜转 驻"讗 讛"讗) 讻转讘 讘驻砖讬讟讜转 讚讘专讜讘 讘"讚 讛讙讚讜诇 住讙讬.

